text: TV SYD inviterer til snigpremiere 
  27 november 2013 kl. 08.47
  Der er popcorn og snigpremiere for 100 seere på to nye programserier på TV SYD.
  100 seere kan nu melde sig til popcorn og snigpremiere på to nye programserier.
  Serierne bliver en del af den nye sendeflade, når TV SYD relancerer kanalen den 15. marts 2014.
  De 100 seere får direkte indflydelse på programmerne, eftersom de efterfølgende får mulighed for at komme med feedback i et spørgeskema.
  Programmerne, der vises, er Årstidens Spisekammer, hvor Mette Løvbom giver inspiration til fantastiske og utraditionelle, men simple salater, begået af årstidens råvarer - og Mit Kæreste Eje, hvor vurderingseksperter er rundt i regionen og sætte pris på seernes kæreste eje.
  Du kan tilmelde dig arrangementet på mail til: popcorn@tvsyd.dk
  Arrangementet finder sted mandag d. 2. december kl. 19.00-21.00 på TV SYD i Kolding.
  